પ્રૉપર્ટી ખરીદીને અમુક સમયમાં વેચીને નફો અંકે કરી લેવા માગતા ઇન્વેસ્ટરો માટે આ બહુ સારી સ્કીમ ગણાય. બજારમાં ભાવોની વધ-ઘટનો લાભ લેવા ઇચ્છતા સ્પેક્યુલેટિવ ઇન્વેસ્ટરો આવી સ્કીમ પસંદ કરે છે. જે લોકો પ્રૉપર્ટી દ્વારા થતી આવક દ્વારા બીજી બાબત માટે ફાઇનૅન્સ ઊભું કરવા માગતા હોય એ લોકો પણ આવી સ્કીમોમાં ઇન્વેસ્ટ કરી શકે. સ્વાભાવિક રીતે જ જે લોકો ફ્લૅટ ખરીદીને એમાં રહેવા ઇચ્છતા હોય તેમના માટે આ સ્કીમ ઉપયોગી નથી. આ ફ્લૅટ ચોક્કસ સમયગાળે પાછો ખરીદાતો હોવાથી કોઈ એને સહેલાઈથી લિક્વિડેટ કરી શકાય એવી ઍસેટ ગણી ન શકે. એથી ઇન્વેસ્ટર પાસે પૂરતા પ્રમાણમાં નાણાં હોવાં જરૂરી છે.